Liupoldus divina favente clementia dux Avstrie cunctorum Christi fidelium presenti universitati et future posteritati pacem et quietem in perpetuum. Quoniam divina aspirante gratia elemosinarum largitate deum nobis repropiciare cupimus modis omnibus, ut earundem elemosinarum largitio eis quibus collata est inconvulsa permaneat, providere decrevimus. Quocirca omnibus tam presentis etatis quam future generationis hominibus notum esse cupimus, quod ego Livpoldus dei gratia dux Austrie annuente [= durch Nicken zustimmend] ac simul tradente [=übergebend] germano meo carissimo Heinrico necnon et dilecta compare nostra Helena ducissa deo et beate Marie semper virgini et fratribus in domo sancte Crucis ad laudem dei congregatis seu congregandis ex silva, de qua prius eis partem quandam contulimus, aliquid superaddere necessarium duximus. Siquidem prius per ministeriales nostros Wichardum scilicet de Arnsteine [Arnstein] et Vlricum de Gadme [Gaaden] cum aliis nonnullis ministerialibus nostris predictis fratribus partem quamdam silve nostre designavimus, que cum minime eorum necessitatibus sufficiat, de eadem silva uti iam diximus aliquantulum adiecimus et tam illam partem, quam prius eis contulimus, quam istam, quam modo addidimus tali libertate qua nos eam possedimus manu potestativa super altare delegavimus, ut eidem venerabili loco et fratribus inibi deo servientibus in omnes usus ac necessitates omne per evum liberrime subserviat, ita tamen, ut non exstirpetur, neque stabula peccorum vel apiaria ibi collocentur. Hanc autem nostram donationem non solum nobis proficere credimus verum etiam optamus ut deus et dominus omnipotens, qui devotum offerentis numquam spernit affectum, anime christianissimi patris nostri Heinrici et dilectissime matris nostre Theodore et ceterorum parentum nostrorum animabus regni sui concedat beatitudinem michique ac fratri meo simulque amplectende contectali [=Gemahlin] mee ac soboli [=Sprössling] nostre sanitatem tribuat et incolomitatem et in regendis (subditis) pacem ac tranquillitatem. Verum ut nulli omnino hominum liceat nostram hanc donationem irritare, minuere seu commutare vel aliquod ius in ea sibi vendicare, presenti pagina statuimus, terminos eius distinguentes, testes annotantes ac sigilli nostri impressione signantes. Termini sunt isti: per ascensum ripe, que uocatur Waltsatelbach, usque ad locum cui nomen datum est Fossatum Monachorum, abhinc usque Wurzwallen, abhinc per viam descendentem et ducentem ad fontem riuuli, qui vocatur Bvtenbach et per descensum eiusdem rivuli usque ad semitam venientem de strata et ducentem ad montem qui vulgo dicitur Hagge, ab hac semita per aliam ascendentem et ducentem per locum quem vocant Rotenbrant usque in rivulum qui dicitur Hanfpach, abhinc per eandem viam ad locum cui vocabulum est Roneh, abhinc per viam descendentem et ducentem per Radingsgraben ad Priuentan. Huius rei testes sunt:
o	A1: Comes Cunradus de pilstein, Comes Dietricus de Wazzerpurch, Comes Liupoldus de Pleigen, Cunradus purcgravius de Nůrenberch, Comes Otto de Velburch, Vlricus de asparn et filius ejus, Wernherus de Griezpach, Otto de Ramsperch, Amelbertus de Lochhusen et filius ejus, Rudolfus de Woluesteine, Crafto de amcinspach, Vlricus de Stůce, Wichardus de Sevelde, Hadmar de Cunringen, Albertus de Pfafsteten, Ortolfus de Winchele, Herbortus de Landesekke, Heinricus de Hertensteine et filius fratris eius Heinricus, Otto de Mysowa, et omnes fratres ejus. Calho, Pilgrimus, Otto fratres de Mulbach, Liutwinus de Sunnenberch, Heinricus de Rotelnsteine, Heinricus de Ruhensteine, Rudolfus de Kirchlingen, Otto de Porssenprunnen, Perhtoldus de Arnsteine, Albertus de [25] Horne, Wichardus de Gadme, Vlricus de Gadme, Rodolfus Stvbech, Pertoldus, Heinricus, Albero fratres de Kelberberc, Hermannus a (sic) Loshart, Otto de Lengenbach. Datum anno incarnationis dominice MoCoLXXXoVIII°,II kal. iunii, in Mûtarn [Mautern], regnante Friderico imperatore, feliciter amen.
o	A2: comes Dietricus de Wazzerburch, comes Liupoldus de Pleigen, Conradus purgravius de Nvorrenberch, Conradus comes de Pilstein, Otto comes de Velburch, Vlricus de Asparn, Wernherus de Griezpach, Otto de Ramsperch, Amelbertvs de Lôchhusen et filius eius, Rodolfus de Woluessteine, Kraphto de Amcinspach, Vlricus de Stovce, Wichart de Sevelden, Hadmarvs de Cunringen, Albertus de Pfafsteten, Ortolfvs de Winchel, Herbortus de Landesekke, Heinricus de Hertensteine et filius fratris Heinricus, Otto de Mîsouwa et omnes fratres sui, Chalho de Mulbach, Pilgrimus et Ortolf de Mulbach, Heinricus de Ruhensteine, Rodolfus de Kirchlingen, Otto de Porssenprunnen. Datum anno incarnationis dominice MoCoLXXXoVIII°,II kal. i