Livpoldus divina favente clementia dux Austrie cunctorum Christi fidelium presenti universitati et future posteritati pacem et quietem in perpetuum. Quandoquidem superne dispositionis gratia in locum illustrissimi patris pie memorie Heinrici ducis heres succedere et principatum merui obtinere, dignum arbitratus sum, et michi meisque per omnia salutare, quatinus paternam circa venerabilia loca et devotionem et liberalitatem in nobismetipsis excolere, et ad tam pie ac magnifice virtutis exemplar nos studeamus omnimodis informare. Unde quoque nobis visum est, annuente [=durch Nicken zustimmen] et simul tradente germano [=Bruder] meo karissimo Heinrico, necnon et dilectissima matre nostra Theodora conferre monasterio Sancte Crucis, et fratribus deo illic jugiter famulantibus aliquam partem silve, in qua idem monasterium situm fore dinoscitur, optantes, ut deus et dominus omnipotens, qui devotum numquam offerentis spernit affectum, anime christianissimi patris nostri Heinrici ducis requiem et reliquis parentibus nostris regni sui concedat beatitudinem, michi quoque ac fratri meo, simulque amplectende matri nostre, et Helene contectali mee, ac soboli nostre sanitatem tribuat et incolomitatem, et in regendis subditis pacem pariter ac tranquillitatem. Hoc ipsum vero, quod de prefata silva antedicto monasterio Sancte Crucis dare complacuit, manu potestativa delegauimus eidem venerabili loco ita tamen, ut nequaquam extirpetur, nec stabula pecorum aut apiaria illic collocentur, prefigentes ei terminos, videlicet a Priventanne per ascensum montis, qui vocatur Husrucke, usque ad initium fossati, quod vocatur Radingsgrabe, et abinde per viam, que in eo, quod vulgo dicunt ecke, perducit in Holarbrante, et idipsum Holarbrante, et inde per retro Holarbrante inter duos fontes duorum rivulorum, quorum unus dicitur Putenbach, alter vero Swinbach per viam dirigentem usque ad locum, cui nomen est Wurzwalle per transeuntibus eam, quam vocant Hermanneswarte, usque ad fossatum, cui vocabulum datum est fossatum monachorum, ad ejus scilicet initium et per ipsius descensum usque in Waltsattelbach, et per ipsius quoque descensum usque in campum. Quia vero ministeriali nostro Wichardo de Arnsteine, ad quem custodia eiusdem saltus attinet, aliquod ex hoc accessisse videbatur detrimentum, placuit fratribus sepefati monasterii Sancte Crucis, dare eidem Wichardo vineam unam locatam in villa, que vocatur Voesendorf [Vösendorf], et agros, quos ipsi illic possidebant, quatinus neque ab ipso, neque a liberis ejus pro jure beneficii ullam aliquando sustinere debeant molestiam. Verum, ut hec nostra donatio rata semper maneat et inconvulsa, conscriptionem hanc nostri sigilli impressione roboramus. Testes sunt huius rei: Otto de Aschaim [Aschheim, Bayern], Albero de Chunringen [Kuenring] et filius eus Hademarus, Wichardus de Sevelde [Seefeld], Hugo de Ottenstaine [Ottenstein], Poppo de Gnage et frater eus Vlricus de Chungesbrunne [Königsbrunn], Hugo de Aigene [*Aigen, heute KG Weyerburg, SG Hollabrunn], Wichardvs de Arnstaine [Arnstein] et filius ejus Perhtoldus, Chůnradvs de Riede [Ried], Lutwinus de Sunnenberg [Sonnberg], Albertus de Pfaffsteten [Pfaffstetten, KG in MG Ravelsbach, VB Hollabrunn], Ulricus de Vihehouen [Viehofen, SG St. Pölten], Otto de Purchartesdorf [Purkersdorf] et filii eius Rapoto et Heinricus, Vlricus dapifer et filius eus Ulricus.