Quidam Otto de Zosunsdorf unâ cum coniuge sua N. non habentes liberos pro remedio animarum eorum sine contradictione omnium mortalium vineam, quam habuerant Medilichi, tradendo delegaverunt ad aram s. M. post mortem utrorumque. Receperunt etiam ab ęcclesia vineam ibidem positam ea conditione, ut qui prior eorum obierit, pro redemptione ipsius animę ad ęcclesiam redeat. Huius rei testes sunt: Thiemo de Struphingin [Stripfing, MG Weikendorf, VB Gänserndorf], Amelbret [Amelbert], Hartwich, Albret frater Gerungi homines ęcclesię, Chůnrat trugeman, Engilhart pellifex [Kürschner].