Omnibus  Christi fidelibus presentibus ac futuris notum esse cupimus, quod quidam frater Niwenburgensis Chunradus nomine tunc acolitus ordine [= Kleriker untersten Standes] pro suo fratrisque Rǒdingi et omnium parentum suorum remedio delegavit ad aram s. Marie mancipia hereditario iure ad se pertinencia post mortem fratris sui Rodingi, ad quem primogenitorum iure eadem mancipia pertinebant. Defunctoque enim utroque parente eiusdem fratris noverca [=Stiefmutter] eius, quam pater post mortem matris illius duxerat, voluit eadem mancipia in servitutem suam redigere filiorumque, quos ex eo habebat. Qua propter coram domino duce ecclesię advocato eidem fratri iusticia quesita hereditario iure idem homines adiudicati sunt, dato eis insuper advocato Cholone de Chuleube [Kilb, MG in VB Melk], quem vicinum [=Nachbarschaft] habebant. Quos homines cum omni posteritate eorum sub preposito Marchardo idem frater C. delegavit ad annualem censum singulis annis persolvendum. Quibus in altari traditis et susceptis testes ex more adducti sunt videlicet: Albero de Chunringen [Kuenring], Wernhart de Lancendorf [laut BUB: Lanzendorf, KG in SG Mistelbach; aber auch Maria Lanzendorf u. Lanzendorf in VB Bruck/Leitha möglich], Ǒlschalch [Udalschalk], Arbo de Modelansdorf [Möllersdorf, KG in SG Traiskirchen, VB Baden], Hugo tunc puer, Rapoto de Medeliche [Mödling], Riwin de Niusidil [Neusiedel, welches?] et filius eius Perhtolt, Imbertus cementarius. Mancipiorum nomina sunt hec: Herman et uxor eius Ospirn, Herman, Otto, Rahewin, Irmgart, Liukart, Heilca.