In nomine sancte et individue trinitatis. Ego Liupoldus dei gratia dux Austrie notum facio omnibus Christi fidelibus me fratribus in Alterspach deo sub monastica religione militantibus pro remedio anime mee ceterorumque progenitorum meorum hanc libertatem iure perpetuo indulsisse, ut bona sua, que eis de predio suo provenire poterunt, quod in Austria possidere videntur, in vino, in frumento vel quocumque emolumento sine naulo quod vulgo dicere possumus mutam ad sua libere deducant et nichilominus, siquid ad opus prefati predii eis necessarium fuerit, sub eadem conditione sine omni contradictione reducant. Hoc autem, ne processu temporis obsolescat et succedentibus aliis in oblivionem cadat, presenti pagine iussi inscribi et sigillo meo insigniri et corroborari.
Huius rei testes sunt: de nobilibus: Heinricus frater et filius ducis, dux Fridericus, Chunradus comes de Pilstein [Peilstein[, Sigehardus comes de Schala [Schallaburg] et frater eius Heinricus comes, Dietricus comes de Griezensteine [Kreuzenstein[, Liupoldus comes de Hardeke [Hardegg[, Otto comes de Clamme [Klamm], Fridericus comes de Hohenburc [Hohenburg], Cunradus prefectus de Nurenberc [Nürnberg], Eccebertus de Berneke [Pernegg], Otto de Rechberc [Rehberg], Walcuon de Wascenberge [Waxenberg], Craft de Emzensbach [Maria Anzbach], Werenhardus de Horebach [Hörbach], Walcuon de Rotenberc. De ministerialibus: Hademarus de Kuneringen [Kuenring], Wiccardus de Sevelt [Seefeld], Wiccarus de Cebingen [Zöbing], Vodalricus de Stovce [Staatz] et filius eius Pilgrimus, Irenfridus de Gnannendorf [Gnadendorf], Heinricus de Madelhartesdorf, Ortliebus de Widervelden [Wiederfeld], Rapoto de Schonenberc [Schönberg am Kamp], Rudegerus de Minnenbach [Imbach] et alii quam plures.
Date est in Wiena [Wien] in porticu [Vorbau an der Haupteingangsseite [Narthex], von Säulen oder von Pfeilern getragen! Oder: Säulengang, Gang] Scottorum anno incarnationis domini MCXC VIIIo kalendas septembris, indictione VIII, tenente ducatum Austrie Liupoldo IIo, feliciter amen.