In nomine sancte et individue Trinitatis. Henricus Dei gratia dux Bauuarie et marchio Austrie salutem omnubus fidelibus Christi. Quoniam quidem Dei favente clementia prospera succedunt nobis tempora, decet ut sibi famulantes diligamus et foveamus ac paci et quieti eorum provideamus, quatenus et ipsius hic mereamur dona ampliora nec bonis privemur, que beatis in futuro in celis sunt reposita. Divine itiur respectu gratie operam didimus litem finire, que fuit inter Kadoldum de Harroz [Großharras] et fratres sancti Iohannis Baptiste hospitalis Iherosolime super possessione patrui sui Kadoldi senioris, videlicet villa Zochelestorp [*Zogelsdorf, nach 1156 aufgegangen in Mailberg] et silva Mourberg [Mailberg] cum onmibus pertinentiis suis, quam pro remedio anime sue suorumque ad altare beati Baptiste Iohannis in Iherosolima propria et potestativa manu libere delegavit. Sciant ergo tam futuri quam presentes, quod idem iunior Kadoldus coram fidelibus nostris in manus nostras ius beneficiale prorsus refutavit, quod prefate possessioni intendebat indeque predictos fratres frequenter fatigabat. Verum fratres pro succidenta lite et adipiscenda perpetuali pace duas ei tradiderunt vineas Grinzingen sitas, de familia vero a prefato Kadoldo hospitali tradita dimiserunt ei Ottonem Gerloum Uvluoldum duas sorores Regenwardi et Ovdalricum sine terra, quam in Zochelestorp possidebat, que hospitali iure remanere debet, quam ipse Kadoldus de bonis suis ei restituere debet. Ipse vero iunior Kadoldus in nostra nostrorumque fidelium fidelium presentia firmavit se numquam amplius sepedictos fratres aliquo modo infestaturum nec in familia nec in possessione nec in alia quacumque re nec ipse nec eius successores neque per se neque per aliquos suorum neque per submissas aut per submittendas personas, sed ex parte sua omniumque suorum pacem eius perpetualiter se conservaturum. Ut autem ea que gesta sunt auctoritate nostra debita sint firmitate subnixa et ut eadem, que hospitalis fratres in terra nostra hactenus possidebant, sine omnium hominum contradictione amodeo habeant et possideant, kitteris notari et sigilli nostri impressione precepimus insigniri. Siquidem testes qui presentes aderant fecimus subter notari, quorum nomina sunt hec: Marquardus Niwenburgensis prepositus, Rovbertus noster capellanus, Ernesto Covnradi Morauiensis comitis filius, Otto de Legenbach [Neulengbach], ipse Kadoldus de Harroz [Großharras], Adelbero de Burkardestorp [Purkersdorf], Adelbero de Chunringen [Albero III. Kuenring] et frater eius Henricus de Cebingen [Zöbing], Heinricus Canis de Mistelbach [seine Tochter Euphemia war mit Alberos III. Sohn Hadmar II. verheiratet], Uvernardus de Lancendorf [Maria-Lanzendorf, KG u. Gem. VB Bruck/Leitha], Herebort de Gors [Gars am Kamp  Kuenringer], Henricus Medelicensis castellanus et ceteri quam plures.
Anno dominice incarnationis MoCoLVIo, indictione IIIIa, XVIII. kal. sept. hec in Christo fideliter acta sunt Nivwenburch. (S)