Notum sit omnibus Christi fidelibus, qualiter Gumpo  presente domino Ottone et Leupaldo marchione et iam altera  vice universa predia sua pro sua suorumque predecessorum salute delegavit Nuenburch ad altare s. M. hac videlicet conditione, ut pratum Swechant  situm, Medelich  in quolibet campo IIIIor iugera, cum universis suis bonis Veluven  positis se etiam vivente reditus ęcclesię maneant, reliqua vero sine omni infestatione ac iniuria hereditario iure possideant. Si autem  ab hac vita absque liberis et sine uxore discesserit, omnium rerum suarum possessio predictę traditioni subiaceat. Huius rei testes sunt: Huc, Hazo, Heinrich, Chůnrat, Ramunt, Piligrimus, Ǒdalrich.