Εὐχὴ ἐπὶ τὸ ἀναδήσασθαι κεφαλὴν γυναῖκα

Ὁ Θεὸς ὁ Θεὸς ἡμῶν ὁ ἐν προφήταις λαλήσας καὶ προκηρύξας τὸν φωτισμὸν τῆς γνώσεως σου ἔσεσθαι ἐπ᾿ ἐσχάτων τῶν γενεῶν πᾶσι τοῖς ἔθνεσιν ὁ μὴ θέλων τινὰ τῶν ὑπὸ σοῦ πεπλασμένων ἀνθρώπων ἁμοιρεῖν τῆς σῆς σωτηρίας ὁ νόμους ἐκθέμενος διὰ τοῦ σκεύους τῆς ἐκλογῆς Παύλου τοῦ ἀποστόλου σου τοῖς τε ἐν πίστει πολιτευομένοις ἀνδράσι καὶ ταῖς γυναιξίν ἵνα οἱ μὲν ἀκαλύπτῳ τῇ κεφαλῇ προσφέρωσιν αἴνεσιν καὶ δοξολογίαν τῷ ἁγίῳ ὀνόματί σου αἱ δὲ (COI ΕΒΕ add κεκαλυμμένῃ) τῇ κεφαλῇ μετ᾿ αἰδοῦς καὶ σωφροσύνης κοσμῶσιν ἑαυτὰς ἐν ἔργοις ἀγαθοῖς καὶ ὕμνους προσάγωσι τῇ δόξῃ σου αὐτὸς εὐλόγησον καὶ τὴν δούλην σου τήνδε; καὶ κόσμησον τὴν αὐτῆς κεφαλὴν κόσμῳ τῷ σοὶ εὐαρέστῳ ὅπως κατὰ τὰς ἐντολάς σου πορευομένη καὶ τὰ μέλη πρός σωφρονισμὸν παιδαγωγοῦσα τύχῃ τῶν αἰωνίων σου ἀγαθῶν. 
Ἐν Χριστῷ Ἰησοῦ τῷ Κυρίῳ ἡμῶν μεθ᾽ οὗ πρέπει σοὶ δόξα σὺν τῷ ἁγίῳ Πνεύματι νῦν καὶ ἀεὶ (καὶ εἰς τοὺς αἰῶνας τῶν αἰώνων. Ἀμήν COI).